**ARAVETE LASTEAED MESIMUMM KODUKORD**

**1. Üldsätted**

1.1. Kodukord lähtub koolieelse lasteasutuse seadusest ja sellest tulenevatest õigusaktidest ning lasteasutustesse vastuvõtmise- ja sealt väljaarvamise korrast.

1.2. Kodukord on avalikustatud Järva valla veebilehel, infosüsteemis ELIIS (*edaspidi ELIIS*) ja on lasteaias paberkandjal tutvumiseks kättesaadav.

1.3. Kodukord on lastele, vanematele, lasteasutuse töötajatele ja teistele

isikutele, kes viibivad lasteaia territooriumil ja ruumides täitmiseks kohustuslik.

1.4. Kodukorra koostab direktor ja kinnitab hoolekogu.

1.5 Lasteaia ametlik suhtluskanal on ELIIS.

**2. Lapse õigused ja kohustused**

2.1. Lapsele on tagatud eakohane, võimetest ja vajadustest lähtuv õppekasvatustegevus ning pedagoogide igakülgne abi ja toetus alushariduse omandamisel.

2.2. Lapsele on tagatud vaimselt ja füüsiliselt tervislik ja ohutu keskkond ja päevakava, aktiivse tegevuse ja puhkeaja vaheldumine ning puhkamise ja eraldumise võimalus vastavalt tema isiklikule vajadusele.

2.3. Lapsele on tagatud võimalus osaleda vanusele, teadmistele ja oskustele vastavalt tegevuste kavandamises.

2.4. Laps saab tagasisidet oma tegevuse tulemuse kohta.

2.5. Lapsel on kohustus pidada kinni väärika käitumise tavadest ja järgida lasteaias kokkulepitud reegleid.

2.6. Lapsel on kohustus teiste laste ja täiskasvanutega käituda lugupidavalt.

**3. Lapsevanema õigused ja kohustused**

3.1. Lapsevanem toob lapse lasteaeda lasteasia lahtiolekuaegadel perele sobival kellaajal, arvestades lasteaia päevakavast tulenevate nõuetega.

3.2. Lapsevanemal on õigus vastaval kokkuleppele ja rühma õpetaja soovitusele viibida lapse kohanemisperioodil lasteaiarühma õuealal (vajadusel ka rühmaruumides) koos lapsega.

3.3. Lapsevanemal on õigus ja võimalus tutvuda lasteaia õppekavaga ning rühma tegevus- ja päevakavaga.

3.4. Lapsevanemal on õigus ja võimalus olla valitud hoolekogu liikmeks.

3.5. Lapsevanemal on õigus algatada koostöös nõustamiskomisjoni ja rühma õpetajate ning logopeediga lapsele individuaalse arenduskava koostamine.

3.6. Lapsevanemal on õigus saada lasteasutuse direktorilt ja töötajatelt koha kasutamisega seotud teavet.

3.7. Lapsevanemal on õigus teha ettepanekuid ja avaldada arvamust lasteaia tegevuse paremaks korraldamiseks ja laste turvalisuse tagamiseks rühma esindajale hoolekogus, rühma õpetajale, direktorile.

3.8. Lapsevanemal on õigus osaleda rühma tegevuses ja rühma sise- ning väliskeskkonna huvitavamaks ja turvalisemaks muutmises eelneval kokkuleppel rühma lapsevanematega ja rühma õpetajatega.

3.9. Lapsevanem liitub ELIISiga.

3.10. Lapsevanem teeb koostööd pedagoogidega kasvatusküsimustes (kokkuleppimine ühistes kasvatuspõhimõtetes, väärtustes, reeglites) ja osaleb lapse arenguvestlustel.

3.11. Lapsevanem tasub lasteaiakoha kasutamise eest vallavolikogu kehtestatud lapsevanema poolt kaetavat osa (*edaspidi kohatasu*).

Kohatasu arvestus ei peatu lapse haiguse või lasteaiast puudumise ajaks.

3.12. Lapsevanemal on kohustus teavitada lasteaeda (rühma õpetajaid, vajadusel direktorit) lapse erivajadustest (tingimustele, keskkonnale) ning tervisehäiretest (allergiad vm taoline).

3.13. Lapsevanem pöördub lasteaia pedagoogide soovitusel lapsega erispetsialisti (eripedagoog, logopeed, psühholoog, psühhiaater, eriarstid jm) konsultatsioonile väljaspool lasteaeda.

3.14. Lapsevanemal on kohustus teavitada lasteaeda, kui lapsel on diagnoositud nakkushaigus, millega võib kaasneda teiste laste haigestumine.

**4. Lapse saabumine ja lahkumine, lapse puudumine**

4.1. Lasteaed on avatud tööpäevadel kell 7.00 – 18.00.

(7.00-7.30 ja 17.20- 18.00 töötab valverühm. Valverühma asukoht on teatavaks tehtud ELIIS-is, infolistis ja rühma stendil.

4.2. Lasteaed on suletud nädalavahetustel ja riigipühadel. Vastavalt töölepingu seadusele lühendatakse lasteaia lahtiolekuaega uusaastale, Eesti Vabariigi aastapäevale, võidupühale ja jõululaupäevale eelneval tööpäeval kolme tunni võrra.

4.3. Vastavalt vajadusele on direktoril õigus ajutiselt liita rühmi ja teha muudatusi (nt suvekuudel, puhkuste ajal, koolivaheaegadel, pühade eelsetel päevadel, õpetajate haigestumisel jmt).

4.4. Lapsevanem või lapse lasteaeda toonud isik annab lapse isiklikult üle rühma õpetajale või õpetaja abile (edaspidi koos nimetatud *rühma töötaja*), teavitades rühma töötajaid olulisest infost (laps magas halvasti, on halvas tujus, terviseprobleem vm) ning järele tulles võtab lapse vastu rühma töötajalt.

4.5 Lapse lasteaeda toomisel vastutab lapsevanem lasteaia territooriumil lapse ohutuse eest, kuni on lapse üle andnud rühma töötajale; lasteaiast viimisel vastutab lapsevanem lapse eest sellest hetkest, kui rühma töötaja on lapse talle üle andnud.

4.6 Juhul kui lapsevanem otsustab lapsega lasteaia õuealale mängima jääda, loetakse laps lapsevanemale üleantuks.

4.7. Laps tuleb hommikul lasteaeda puhanult, puhtalt riides ja saatjaga (lapsevanem, hoidja vm lapse seaduslik esindaja).

4.8. Lapsevanem toob lapse lasteaeda vähemalt 15 minutit enne söögikordade või õppe- ja kasvatustegevuste algust, et lapsel jääks aega riietumiseks ja kohanemiseks.

4.9. Lapsevanem tuleb lapsele järele vähemalt 15 minutit enne lasteaia sulgemist, et lapsel jääks aega riietumiseks.

4.10. Rühma töötajal on õigus laps üle anda ka isikule, kellest lapsevanem on eelnevalt rühma töötajat teavitanud.

4.11. Rühma töötajal on keelatud last anda üle selleks volitamata isikule.

4.12. Rühma töötajal on keelatud last anda üle joobe tunnustega isikule.

4.13. Lapsevanemal on keelatud lapsega lasteaiast lahkuda rühma töötajale ütlemata.

4.14. Eriolukordades, kui lapsevanem ei jõua lapsele järgi õigeaegselt, on tal kohustus sellest teavitada rühma töötajat (õpetajat).

4.15. Kui lapsele ei ole lasteaia lahtioleku ajal järgi tuldud, ootab rühma töötaja lapsevanemat veel 15 minutit pärast lasteaia sulgemist. Samal ajal võtab rühma töötaja telefoni teel kontakti lapse vanematega või volitatud esindajatega ning teavitab olukorrast direktorit. Kui ka siis pole lapsevanem lapsele järele tulnud, teavitab rühma töötaja politseid lasteaeda jäetud lapsest ja järgnevalt toimitakse politsei korralduste järgi. Kui on õppeaasta jooksul vähemalt kolm korda hilinetud, siis teavitatakse lastekaitset.

4.16. Lapsevanem teavitab rühma õpetajat, kui laps haigestub või mingil muul põhjusel ei tule lasteaeda.

4.17. Lapsevanem teavitab rühma õpetajat koheselt elukoha, kontakttelefoni numbri ja e- posti aadressi muutustest.

**5. Toitlustamine, toiduraha ja kohatasu tasumine**

5.1. Lapsele on tagatud 3 toidukorda päevas: hommikusöök, lõunasöök, õhtuoode ja lisaks puuvilja- juurviljaamps. Eeldatakse, et laps kasutab kõiki kolme toidukorda.

5.2. Toidukulu päevamaksumuse otsustab hoolekogu ja kinnitab direktor. Päevamaksumus koosneb: 25% hommikusöök, 50% lõuna ja 25%oode

5.3. Lapse toitlustamise eest makstakse kuu tegelike toidukordade alusel eeldusel, et

vanem on õigeaegselt teavitanud lapse puudumisest.

5.4. Lapsevanem teavitab lapse puudumisest rühma õpetajat toitlustamisele eelneval tööpäeval hiljemalt kella 16.00- ks või lapsele järgi tulemisel (telefonikõne, sõnum, teade ELIIS-i)

5.5. Kui vanem ei teavita lapse puudumisest õigeaegselt, tuleb vanemal tasuda toiduraha

puudutud päeva eest.

5.6. Toiduraha ja kohatasu arve edastatakse Järva Vallavalitsuse raamatupidamise poolt elektrooniliselt (arve maksja e-posti aadressile) ja tasumise kuupäev määratakse arvel.

5.7. Lapsevanemal on võimalik pikemaks perioodiks (vähemalt üks kuu) toidukorrast loobuda, tehes eelnevalt direktorile avalduse.

5.8. Lapse allergilisusest mõne toiduaine suhtes teavitab lapsevanem lasteaeda (rühma õpetajat, direktorit) kirjalikult koheselt toiduallergia ilmnemisel, et rühma töötajad saaksid sellega toidukordade ajal arvestada. Toiduallergiat tõendab arstitõend.

5.9. Nädala menüüga on võimalik tutvuda rühma stendil ja ELIISis..

**6. Riietus**

6.1. Laps vajab ilmale vastavaid, korras kinnitustega (lukud, nööbid) riideid ja jalanõusid

kogu päevaks (õue- ja toariided, vahetuspesu, toakingad).

6.2. Lapse riietel ei tohi olla ohtlikke detaile (pikki salle ja nööre vms).

6.3. Iga laps omab isiklikku riietekappi, riiete puhtuse ja korrasoleku eest kannab hoolt

lapsevanem.

6.4. Lapsel on kapis vahetusriided juhuks, kui riided saavad märjaks või määrduvad.

6.5. Lapsel on soovitatav kanda libisemiskindla tallaga ja kindlalt jalas püsivaid

jalanõusid, et vähendada komistamis- ja kukkumisohtu.

6.6. Õues mängimiseks on soovitav ilmastikukindel ja kergesti puhastatav riietus, et lastel

oleks võimalik iga ilmaga viibida värskes õhus. Suveperioodil on päikesekaitseks vajalik õhuke müts või rätik.

6.7. Võimlemisriieteks on sportlikud riided. Võimlemisriided hoitakse eraldi kotikesega, millel on peal lapse nimi. Võimlemisriided valitakse vastavalt liikumisõpetaja ettepanekule.

6.8. Riided ja jalanõud peavad olema varustatud lapse nimega.

6.9. Lasteaia töötajad suhtuvad heaperemehelikult lapse riietesse ja jalanõudesse. Lapsed

mängivad, tegutsevad õues või toas ja lasteaed ei vastuta riiete, jalanõude määrdumise või kahjustumise eest. Lasteaias kahjustunud riideid või jalanõusid lapsevanemale rahaliselt ei hüvitata.

6.10. Kui laps tuleb lasteaeda riiete või jalanõudega, mida ei tohi lasteaias päeva jooksul kasutada, siis lapsevanem paneb asjad eraldi kotti ja informeerib sellest õpetajat.

**7. Mänguasjad**

7.1. Lapsel on lubatud lasteaeda kaasa tuua oma mänguasju vastavalt rühmas lastevanemate koosolekul kokkulepitud reeglitele. Kehtib põhimõte- luban ka rühmakaaslastel mängida. Rühma töötaja ei vastuta kodust kaasa toodud mänguasja kadumise või purunemise eest.

7.2. Lapsele ei anta lasteaeda kaasa:

* + 1. militaarseid ja vägivallale õhutavaid mänguasju (poksikindad, noad jm);
    2. raha, telefone, tahvelarvuteid jm (infotehnoloogia vahendid ainult kokkuleppel

rühma õpetajaga);

* + 1. ehteid (sõrmused, ketid jms) ja meikimisvahendeid.

**8. Lapse tervise, heaolu ja arengu toetamine**

8.1**.** Lapsel on lasteaias kaasas (kapis) isiklikud hügieenivahendid (kamm, taskurätt, vajadusel vahetuspesu).

8.2. Lapsevanem informeerib lasteaia direktorit kirjaliult lapse terviseseisundist

tulenevatest eritingimustest, mille alusel personal kohandab võimaluse korral päevakava, kasvukeskkonda ning õppe- ja kasvatustegevuse korraldust.

8.3. Lasteaia töötajad kujundavad erivajadustega lastele koostöös kohaliku

omavalitsusega laste arengut soodustava ja võimalustele vastava keskkonna.

8.4. Lasteaeda ei lubata last, kui lapse terviseseisund võib kahjustada lapse enda või teiste

tervist.

8.5. Rühma õpetajal on õigus keelduda vastu võtmast silmnähtavate haigustunnustega last

(silmnähtavad haigustunnused: lööve, palavik, silmapõletik, nohu, köha jms). Kui vanem ei ole õpetaja hinnanguga nõus, peab ta esitama arstitõendi selle kohta, et laps on terve.

8.6. Rühma töötaja jälgib lapse terviseseisundit lasteasutusse vastuvõtul ja seal viibimise

ajal ning teavitab lapse tervise- või käitumishäiretest lapsevanemat ja vajadusel lasteaia direktorit.

8.7. Lapsevanem kohustub lapse terviseseisundi halvenemisel lapsele järele tulema

esimesel võimalusel.

8.8. Lasteaias ei anta lapsele ravimeid. Kui arst on lapse kroonilise terviserikke korral

määranud lapsele ravimite manustamise, võib erandjuhul (nt suhkruhaigele) lasteasutuses anda ravimeid arsti määratud annuses üksnes vanema vastutusel ja kokkuleppel direktori määratud lasteasutuse pedagoogiga.

8.9. Lapse nakkushaigusesse haigestumisest tuleb teavitada õpetajat esimesel võimalusel.

8.10. Lapse lasteaias haigestumise või vigastuse korral kutsub lasteaia töötaja vajadusel

kiirabi ja võtab ühendust lapse vanemaga. Lapsevanema või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.

8.11. Nakkushaiguse kahtlusega laps eraldatakse teistest lastest, kuid teda ei jäeta eraldi ruumis (metoodika kabinet) üksinda.

8.12. Lasteaia direktor teatab telefoni teel või e-kirjaga Terviseametile ning avaldab vanematele teate lasteaias levivast nakkushaiguse puhangust või juhtumist, nimetamata seejuures haigestunud ja nakkuskahtlusega laste nimesid.

8.13. Nakkushaiguste esinemise perioodil rakendatakse lasteaias eri puhastuskorda ja

kätepesemise nõudeid, järgides Terviseameti juhiseid.

8.14. Kõik lapsed käivad päevakavas ettenähtud ajal õues, keegi ei jää tuppa.

**9. Turvalisuse tagamine**

9.1. Lasteaia töötajad loovad lasteaias füüsilise ja psühhosotsiaalse keskkonna, mis on ohutu, turvaline ja pakub lastele erinevaid mängu- ,õpi- ja loovtegevuse ning kehalise aktiivsuse edendamise võimalusi.

9.2. Lasteaias on mängu- ja võimlemisvahendid, mis vastavad lapse eale ja kasvule ning tagavad ohutu kasutuse.

9.3. Lasteaia mööbel on paigutatud nii, et on välditud vigastuste tekkimine ja lastel on

võimalikult palju ruumi mängimiseks.

9.4. Laste väljapääs lasteaia ruumidest ja territooriumilt lasteaia töötaja teadmata ning

võõraste isikute omavoliline pääs lasteaia ruumidesse on tõkestatud.

9.5. Lasteaia töökorraldus lähtub rühma kogu tööaja jooksul koolieelse lasteasutuse

seaduses sätestatud õpetaja või õpetajat abistava töötaja ja laste suhtarvudest.

9.6. Laste puhke- või magamise ajal on laste juures üks rühma töötaja.

9.7. Kui laste õues oleku ajal on ühel rühmatöötajal põhjendatud vajadus minna osade

lastega tuppa, tagab teine rühma töötaja ülejäänud rühma laste turvalisuse õuealal.

9.8. Laste lasteaias viibimise ajal on tagatud pidev laste järelevalve. Kiigel või ronilal on

lapsed ainult rühma töötaja juuresolekul. Lastele on selgitatud ohutusreegleid ning rühma töötajad jälgivad ohutusreeglite täitmist ruumides ja õuealal mängides.

9.9. Laste lahkumisest lasteaia territooriumilt (ekskursioonid, õppekäigud, teatrid jm) teavitavad rühma õpetajad eelnevalt lapsevanemaid ja lapsevanem kinnitab oma nõusolekut allkirjaga. Nimekirja koopia on õppekäigul kaasas.

9.10. Laste veekeskusesse või veekoguavalikku supluskohta suplema

viimisel on vähemalt iga seitsme lapse kohta pedagoog, treener või täiskasvanu, kes jälgib pidevalt lapsi ja juhendab vees toimuvaid tegevusi ning osutab vajaduse korral abi.

9.11. Õppekäigu ajal tänaval liigeldes on lapsed ja rühmatöötajad helkurvestides ja lähtuvad koolieelse lasteasutuse seaduses sätestatud õpetaja või õpetajat abistava töötaja ja laste suhtarvudest.

9.12. Lapsevanemad, lasteaia töötajad ja lapsed sulgevad enda järel väravad, sellega tagatakse laste turvalisus.

9.13. Lasteaia õueala on liiklusvahenditele suletud (välja arvatud hoones olevaid erinevaid asutusi teenindavad sõidukid), lapsed on eraldi aiaga piiratud mängualal.

9.14. Lapsed, lapsevanemad ja lasteaiatöötajad on kohustatud viivitamatult teatama rühma

töötajale või lasteaia direktorile laste ja lasteaiatöötaja vaimset ja füüsilist turvalisust

ohustavatest olukordadest.

9.15. Laste ja lasteaia töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteaia meeskonna poolt vastavalt hädaolukorra lahendamise plaanile.

**10. Koostöö ja infovahetus**

10.1. Hea koostöö lapsevanemate ja õpetajate vahel on aluseks laste kohanemisele ning

turvatunde tagamisele lasteaias. See omakorda soodustab igati lapse arengut.

10.2. Igal rühmal oma telefoni number ning suletud (soovi korral) Facebooki grupp.

10.3. Ettepanekute tegemine, arvamuse avaldamine, aga ka nõu ja abi küsimine toimub

ELIISi, lasteaia ametlike elektrooniliste sidevahendite, paberkandja või eelneval

kokkuleppel vestluse teel.

10.4. Probleemide lahendamiseks ei kasutata sotsiaalmeedia vahendeid.

10.5. Ettepanekute ja arvamustega võib pöörduda rühma õpetajate, logopeedi, juhtkonna

või rühmast valitud hoolekogu esindaja poole.

10.6. Rühma lapsevanemate seisukohad koondab ja edastab direktorile rühma hoolekogu

esindaja.

10.7. Lasteaias toimuvatest sündmustest ja aktuaalsetest probleemidest teavitatakse rühma

riietusruumi stendil oleva infoga ja ELIISis.

10.8. Rühma stendil on tutvumiseks välja pandud rühma kuu tegevuskava, sh õppe- ja kasvatustegevuse eesmärgid, menüü, päevakava, kontaktid jm.

10.9. Igal päevamomendil lapse perega ühenduse saamiseks on vajalikud lastevanemate või lapse seadusliku esindaja aktuaalsed kontaktandmed. Kui lapsevanemate kontaktandmed (telefoni number, e-posti aadress) muutuvad, siis tuleb sellest koheselt teavitada rühma õpetajat.

10.10. Lasteaia ja lapsevanemate vaheline koostöö tugineb vastastikusele viisakale ja

lugupidavale suhtlemisele, erimeelsuste lahendamisel seatakse esikohale lapse huvid.